paragraph_text: Dino je na materijalu radio glazbu, aranžmane, produkciju, svirao klavijature i udaraljke, dok je tekstove napisao Goran Kralj, koji je svojevremeno svirao bubnjeve u splitskom sastavu Hangar. Popularnost je rasla iz dana u dan, a prodaja dosegla nevjerojatnih 750 000 primjeraka. Na albumu se našlo nekoliko velikih uspješnica, koje su ga odmah lansirale u veliku funky zvijezdu, a neke od njih su "Zašto praviš slona od mene", za koju je tekst napisao Zlatan Stipišić Gibonni, "Tebi pripadam, "Ti si mi u mislima" i "Ljubav se zove imenom tvojim".